**Regionalno takmičenje mladih inovatora**

**u oblasti korištenja obnovljivih izvora energije i povećanja energetske efikasnosti**

**„Inovativnim umom do pametne energije“**

**Uputstvo za takmičare**

# **Opis takmičenja**

Ovo takmičenje mladih inovatora, učenika osnovnih i srednjih škola, organizuje se u okviru projekta „Inovativnim umom do pametnih škola (PAMETNE ŠKOLE – SMART SCHOOLS)“, koji se u iznosu od 1,6 miliona Eura finansira iz INTERREG IPA CBC programa prekogranične saradnje Hrvatska – Bosna i Hercegovina – Crna Gora 2014-2020. Takmičenje zajednički organiziraju Centar za razvoj i podršku (CRP) iz Tuzle (BiH), Vlada Tuzlanskog kantona i Ministarstvo obrazovanja, nauke, kulture i sporta Tuzlanskog kantona (BiH), Brodsko-posavska županija (HR), udruženje Zelena akcija iz Zagreba (HR), i Brodsko ekološko društvo – BED iz Slavonskog Broda (HR). Cilj takmičenja je tehnička i stručna podrška mladim inovatorima u unapređenju njihovih inovacija u oblastima korištenja obnovljivih izvora energije i povećanja energetske efikasnosti, te šira promocija njihovih znanja i tehničkih dostignuća.

Kako bi mogli učestvovati u ovom takmičenju, zainteresirani inovatori moraju **do srijede, 31. januara 2018. godine do 16:00 sati** organizatorima takmičenja dostaviti popunjen „*Obrazac za kratak opis inovacije“*, na osnovu kojeg će eksperti organizatora moći procijeniti da li te inovacije odgovaraju uvjetima takmičenja. U slučajevima gdje se iz tog kratkog opisa ustanovi da predložena inovacija ne ispunjava uvjete takmičenja, ovi eksperti će takmičarima predložiti da prijave neku drugu, odgovarajuću inovaciju. Nakon usaglašavanja idejnog rješenja, eksperti organizatora će svojim savjetima svakom takmičaru pomoći pripremiti što kvalitetniju finalnu prijavu.

Sve pristigle prijave inovacija, koje ispunjavaju uslove takmičenja će biti ocijenjene i rangirane prema osvojenom broju bodova. Dvadeset (20) takmičara čije su prijave osvojile najveći broj bodova (po 10 iz Tuzlanskog kantona (BiH) i 10 iz Brodsko-posavske županije (HR)) će dobiti priliku za daljnje unapređenje svojih inovacija, kroz praktičan rad na sedmodnevnom kampu mladih inovatora.

Nagrada koju osvaja svaki od 20 prvoplasiranih takmičara se sastoji u slijedećem:

* Certifikat za učešće na ovom takmičenju;
* Medalje i diplome za plasman u 20 najboljih takmičara, koje će biti dodijeljene na svečanosti povodom završetka takmičenja škola u uštedi energije, koje će se održati u maju 2018. godine na području Brodsko-posavske županije (HR);
* Nagradni boravak na 7-dnevnom kampu mladih inovatora, koji će biti održan na području Brodsko-posavske županije, najvjerovatnije u drugoj polovini juna 2018. godine, nakon kraja školske godine i zaključivanja ocjena, što uključuje:
  + Obezbijeđen smještaj, ishrana i osvježenje za vrijeme boravka u kampu;
  + Promotivne majice, kape, bilježnice i olovke i solarni ruksak za svakog učesnika;
  + Obezbijeđen prijevoz za odlazak na kamp, i povratak kući;
  + Obezbijeđen materijal i alati potrebni za unapređenje prijavljene inovacije;
  + Obezbijeđena stručna pomoć (eksperti potrebnih profila), potrebni učesnicima kampa prilikom rada na unapređenju inovacija;
  + Sticanje novih znanja iz oblasti obnovljivih izvora energije i energetske efikasnosti, na zanimljivim radionicama koje će biti održane u okviru kampa;
* Mogućnost izlaganja svojih inovacija na festivalima mladih inovatora, koji će biti održani u martu 2019. godine u Brodsko-posavskoj županiji (HR) i u aprilu 2019. godine u Tuzlanskom kantonu(BIH);
* Publikacija u kojoj će biti pojedinačno predstavljen svaki učesnik kampa i njegova unaprijeđena inovacija, kao i njihov zajednički rad na kampu;
* Promocija takmičara i njihovih inovacija, kroz njihovo učešće na ostalim projektnim skupovima, aktivno medijsko praćenje svih navedenih događaja, distribuciju publikacije javnosti i zainteresiranim stranama, i kroz podršku uspostavljanja kontakata sa relevantnim institucijama, kompanijama i udruženjima.

# **Kriteriji za učešće u takmičenju**

Na takmičenje se mogu prijaviti svi učenici osnovnih i srednjih škola sa područja Tuzlanskog kantona (Bosna i Hercegovina - BiH) i Brodsko-posavske županije (Hrvatska - Hr).

Takmičari se mogu prijaviti individualno (kao pojedinci), ili kao ekipa koja u sastavu ima dva ili više učenika koji zajednički razvijaju prijavljenu inovaciju.

Jedan učenik-inovator ili ekipa inovatora može prijaviti jednu ili više svojih inovacija. Ukoliko se prijavljuje više od jedne inovacije, svaka od njih mora biti prijavljena na posebno popunjenom obrascu za prijavu.

Prijavljena inovacija mora biti u okviru korištenja obnovljivih izvora energije i povećanja energetske efikasnosti.

Prijavljena inovacija može spadati u jednu od slijedećih oblasti: robotika, mehanika, informacione tehnologije, građevinarstvo, itd. istovremeno, inovacija može biti u obliku proizvoda, procesa, usluge ili materijala.

*Napomena: U svrhu mogućnosti nesmetanog transporta tehničkih inovacija na lokacije predviđenih manifestacija, gabariti inovacije (ili njenih sastavnih dijelova, u slučaju mogućnosti njenog rastavljanja u svrhu transporta) bi trebali omogućiti transport inovacija u prtljažnicima autobusa za međunarodni prijevoz putnika.*

**Opšti (administrativni) kriteriji za učešće u takmičenju:**

1. Prijavljeni takmičar mora biti učenik osnovne ili srednje škole, u školskoj godini 2017./2018. U slučaju da se na takmičenje prijavljuje ekipa, svaki član ekipe mora pojedinačno ispunjavati ovaj kriterij;
2. Škola koju takmičar pohađa mora biti sa teritorije Tuzlanskog kantona (BIH) ili Brodsko-posavske županije (Hr). U slučaju da se na takmičenje prijavljuje ekipa, svaki član ekipe mora pojedinačno ispunjavati ovaj kriterij;
3. Prijavljena inovacija mora biti u okviru zadate teme – korištenja obnovljivih izvora energije i povećanja energetske efikasnosti;
4. Takmičar (odnosno ekipa) se mora prijaviti dostavljanjem popunjenog „*Obrasca za kratak opis inovacije*“ koji se može naći na slijedećim web stranicama: [www.crp.org.ba](http://www.crp.org.ba), [www.zelena-akcija.hr](http://www.zelena-akcija.hr), [www.bpz.hr](http://www.bpz.hr), [www.vladatk.kim.ba](http://www.vladatk.kim.ba) i [www.bed.hr](http://www.bed.hr);Prijave koje nisu dostavljene korištenjem ovih obrazaca se neće uzeti u obzir.
5. Sve prijave moraju biti dostavljene na naznačenu adresu najkasnije do roka navedenog u narednom Poglavlju 3.

U slučaju neispunjenja jednog ili više gore navedenih kriterija, takve prijave će biti odbijene i komisija za ocjenjivanje ih neće dalje razmatrati i ocjenjivati.

# **Način i krajnji rok za dostavljanje prijava**

Za učešće na takmičenju, kandidati moraju:

1. **Do srijede, 31. januara 2018. godine do 16:00 sati**, dostaviti popunjen „**Obrazac za kratak opis inovacije**“, koji se može naći na web stranicama: [www.crp.org.ba](http://www.crp.org.ba), [www.zelena-akcija.hr](http://www.zelena-akcija.hr), [www.bpz.hr](http://www.bpz.hr), [www.vladatk.kim.ba](http://www.vladatk.kim.ba) i [www.bed.hr](http://www.bed.hr).

Ovaj obrazac se dostavlja na slijedeće e-mail adrese:

* Za učesnike iz Tuzlanskog kantona (BiH): Na e-mail adresu: [alma.t@crp.org.ba](mailto:alma.t@crp.org.ba) (Alma Tihić); pri čemu je kao predmet (subject) e-maila obavezno navesti: „PAMETNE ŠKOLE – Sažet opis inovacije za takmičenje mladih inovatora“, ili na adresu Centar za razvoj i podršku Turalibegova 36, 75000 Tuzla;
* Za učesnike takmičenja iz Brodsko-posavske županije (HR): Na e-mail adresu: [info@zelena-akcija.hr](mailto:info@zelena-akcija.hr) (za: Marija Mileta); pri čemu je kao predmet (subject) e-maila obavezno navesti: „PAMETNE ŠKOLE – Sažet opis inovacije za takmičenje mladih inovatora“, ili na adresu Zelena akcija, Frankopanska 1, 10000 Zagreb.

U slučajevima gdje se iz sažetog opisa ustanovi da predložena inovacija ne ispunjava uslove takmičenja (npr. ne odnosi se na korištenje obnovljivih izvora energije ili povećanje energetske efikasnosti; predložena ideja nije inovativna ili je nerealna; itd), ovi stručnjaci će kandidatu savjetovati da u svojoj konačnoj prijavi obradi neku drugu, odgovarajuću inovaciju.

# **Dodatne informacije učesnicima takmičenja**

U periodu izrade i dostavljanja opisa inovacije, učesnici takmičenja se mogu sa svojim pitanjima obratiti na slijedeće adrese:

***Za učesnike iz Tuzlanskog kantona (BiH)***:

Centar za razvoj i podršku (CRP), Turalibegova 36, 75000 Tuzla

Telefon: (035) 255-2017 ili 248-340, i to:

Ismet Salihović, [ismet@crp.org.ba](mailto:ismet@crp.org.ba) – sva tehnička i druga pitanja vezana za samu inovaciju;

Alma Tihić, [alma.t@crp.org.ba](mailto:alma.t@crp.org.ba) - sva pitanja opšte i administrativne prirode.

***Za učesnike iz Brodsko-posavske županije (HR)***:

Zelena akcija, Frankopanska 1, 10000 Zagreb

Telefon: 01 /4813-096, i to:

Faton Berzati, [tonfa@zelena-akcija.hr](mailto:tonfa@zelena-akcija.hr) – sva tehnička i druga pitanja vezana za samu inovaciju;

Marija Mileta ([maruska@zelena-akcija.hr](mailto:maruska@zelena-akcija.hr))  - sva pitanja opšte i administrativne prirode.

# **Pregled pojedinih faza takmičenja i njihov vremenski raspored**

1. **Period za dostavljanje prijava na takmičenje,** koji je zvanično otvoren od dana objave takmičenja na web-stranicama organizatora (6. novembra 2017. godine), i koji se zatvara istekom roka za dostavljanje prijava, tj. 31.januara 2018. godine;
2. **Rad komisije za pregled i ocjenjivanje pristiglih ponuda.**

Nakon usaglašavanja idejnog rješenja, eksperti organizatora će svojim savjetima svakom takmičaru pomoći pripremiti što kvalitetniju finalnu prijavu.

U toku procesa rada komisije za pregled i ocjenjivanje pristiglih ponuda, organizatori takmičenja uključujući komisiju će čuvati povjerljivost pismenih i usmenih informacija prikupljenih od takmičara, u svrhu poštivanja i zaštite prava intelektualne svojine u vezi sa prijavljenim inovacijama. Istovremeno, organizatori takmičenja i komisija ne snose odgovornost ukoliko neki od takmičara povrijede prava intelektualne svojine pravnih i fizičkih lica koja nisu učesnici ovog takmičenja.

1. **Zvanično proglašenje najbolje plasiranih i ostalih učesnika takmičenja mladih inovatora**

Ovo proglašenje će se održati u maju 2018. godine u Brodsko-posavskoj županiji, na svečanoj ceremoniji na kojoj će istovremeno biti proglašene i škole pobjednice takmičenja u štednji energije. Takmičari će o tačnoj lokaciji i vremenskom periodu održavanja ove ceremonije biti blagovremeno obaviješteni.

Organizatori ceremonije će svim takmičarima obezbijediti troškove prijevoza na ceremoniju i povratak, kao i ručak i osvježenje na ceremoniji. Takmičari će imati priliku da svoj rad i nagrađene inovacije lično predstave ostalim učesnicima ceremonije (učenicima, nastavnom osoblju i menadžmentu nagrađenih škola) i prisutnim medijima.

1. **Organizacione pripreme za učešće najbolje rangiranih takmičara na sedmodnevnom kampu mladih inovatora**

Učesnici kampa će biti: 10 najbolje rangiranih takmičara iz Tuzlanskog kantona i njihovi pratioci (ukupno jedna do dvije odrasle osobe), te 10 najbolje rangiranih takmičara iz Brodsko-posavske županije i njihov pratioc (jedna odrasla osoba) – ukupno 20 takmičara i 2-3 pratioca.

U slučajevima da je neki takmičar prijavio dvije ili više svojih inovacija, i da se na rang-listi među prvih deset ocijenjenih prijava plasiraju dvije ili više njegovih inovacija, takav takmičar će na kampu učestvovati samo sa jednom, i to bolje rangiranom inovacijom. U takvim slučajevima će na kampu učestvovati i takmičar čija je inovacija rangirana na 11. mjestu, odnosno – u slučaju više takvih slučajeva - onoliko takmičara rangiranih nakon desetog mjesta koliko je potrebno da bi ukupan broj učesnika iz jedne zemlje bio 10.

U slučajevima da se na finalnoj rang-listi takmičara nalazi jedna ili više ekipa, na kampu će u principu učestvovati samo jedan predstavnik ekipe, kojeg zajednički odaberu svi članovi. Međutim, ako to financijske i organizacione mogućnosti budu dozvoljavale, organizatori takmičenja će imati mogućnost da na kamp upute i više članova tima.

U slučaju da pojedini takmičari, rangirani među prvih 20 (10 + 10) na finalnoj rang listi, iz bilo kojih razloga lične prirode nisu u mogućnosti da učestvuju u radu kampa, učešće će biti ponuđeno narednim najbolje plasiranim takmičarima, prema njihovom redosljedu na rang listi.

Kao što je već navedeno u prethodnom Poglavlju 1, ovaj kamp će biti održan najvjerovatnije u drugoj polovini juna 2018. godine, nakon završetka školske godine i zaključivanja ocjena, na području Brodsko-posavske županije (Hrvatska). Takmičari i njihovi pratioci će o tačnoj lokaciji i vremenskom periodu održavanja kampa biti blagovremeno obaviješteni.

U slučaju promjene ovog termina, svi učesnici kampa će o tome biti blagovremeno obaviješteni.

Organizatori obezbjeđuju smještaj i ishranu svim učesnicima kampa, prijevoz za dolazak i odlazak, materijale, alate i stručnu pomoć za rad na unapređenju prijavljenih inovacija u obimu dogovorenom sa svakim pojedinim takmičarem u fazi utvrđivanja finalnih verzija planova rada, te više zanimljivih radionica o zanimljivim temama iz oblasti obnovljivih izvora energije i energetske efikasnosti.

U svrhu sigurnog boravka na kampu, odlaska na kamp i povratka kućama, organizatori će osigurati obezbjeđenje nastavnika-pratilaca za grupu takmičara iz Tuzlanskog kantona (jedna do dvije odrasle osobe, koje će imenovati Ministarstvo obrazovanja, nauke, kulture i sporta Tuzlanskog kantona) i za grupu iz Brodsko-posavske županije (jedna od rasla osoba, koju će imenovati Upravni odjel za obrazovanje, šport i kulturu Brodsko-posavske županije). Pratioci će biti obavezni da se brinu o životnoj, zdravstvenoj i materijalnoj bezbjednosti učenika – učesnika kampa, njihovom ponašanju odnosno poštivanju pravila ponašanja, higijeni, odijevanju i slično, te o redovitosti njihovog redovnog prisustva na svim aktivnostima u okviru kampa, i da po tim pitanjima sarađuju sa organizatorima kampa.

Pošto se kamp održava u Hrvatskoj (na području Brodsko-posavske županije), u ovoj fazi je predviđena realizacija aktivnosti vezana za obezbjeđivanje putnih isprava za učenike-inovatore iz Bosne i Hercegovine i njihove pratioce, te ostale dokumentacije potrebne za nesmetan put učenika (pismene saglasnosti roditelja /staratelja, itd) i njihovih pratilaca, i njihov nesmetan boravak na kampu. Za sve učenike-inovatore iz Tuzlanskog kantona i njihove nastavnike-pratioce, organizatori će obezbijediti i ugovaranje putničkog zdravstvenog osiguranja za vrijeme putovanja i boravka na kampu, kod neke od odgovarajućih osiguravajućih kuća.

1. **Održavanje nagradnog sedmodnevnog kampa za najbolje rangirane mlade inovatore**

Za sve učesnike kampa – učenike-inovatore i njihove nastavnike-pratioce – organizatori obezbjeđuju:

* 1. Smještaj, ishranu i osvježenje za vrijeme boravka u kampu;
  2. Promotivne majice, kape, bilježnice i olovke, i solarni ruksak za sve učesnike-inovatore;
  3. Prijevoz za odlazak na kamp, i povratak s kampa;
  4. Materijal i alate potrebne za unapređenje prijavljene inovacije;
  5. Stručnu pomoć (eksperte odgovarajućih profila), koja je potrebna učesnicima kampa prilikom rada na unapređenju inovacija;
  6. Sticanje novih znanja iz oblasti obnovljivih izvora energije i energetske efikasnosti, kroz prisustvo zanimljivim radionicama koje će biti održane u okviru kampa.

1. **Zajednički rad organizatora takmičenja i učesnika kampa na izradi promotivne brošure**

U ovoj publikaciji će biti pojedinačno predstavljen svaki pojedini učesnik kampa i njegova unaprijeđena inovacija, kao i njihov zajednički rad na ovom sedmodnevnom događaju.

Brošura će biti:

* Postavljena na web-stranicama svih organizatora: [www.crp.org.ba](http://www.crp.org.ba), [www.zelena-akcija.hr](http://www.zelena-akcija.hr), [www.bpz.hr](http://www.bpz.hr), [www.vladatk.kim.ba](http://www.vladatk.kim.ba) i [www.bed.hr](http://www.bed.hr);
* Dostavljena u elektronskoj formi svim osnovnim i srednjim školama u Tuzlanskom kantonu i Brodsko-posavskoj županiji, medijima, te relevantnim institucijama, kompanijama i udruženjima u Bosni i Hercegovini i Hrvatskoj;
* Distribuirana posjetiocima svih manifestacija koje će se nakon njene izrade organizirati u okviru projekta PAMETNE ŠKOLE.

1. **Predstavljanje učesnika 7-dnevnog kampa i njihovih inovacija na na festivalima mladih inovatora, koji će biti održani u martu 2019. godine u Brodsko-posavskoj županiji (HR) i u aprilu 2019. godine u Tuzlanskom kantonu(BIH).**